3 פיצ'רים שלא עברו מאינבוקס לג'ימייל ואנחנו הולכים להתגעגע אליהם | גיקטיים
עומר להב | בתאריך 16 במרץ 2019	8 תגובות אינטרנט
בסוף החודש העולם הולך להיפרד מ-Inbox – שירות האי-מייל האהוב מבית גוגל. בינתיים אנו בעיקר בוכים על פיצ’רים מהם ניאלץ להיפרד
עריכה: גיקטיים
אי שם בספטמבר 2018, נפל דבר במשרדי גוגל – כשהכריזה על סגירת שירות האי מייל Inbox, ועל הפיכת ג’ימייל לאפליקצית המייל היחידה שלהם. ניתן לומר שהכתובת הייתה על הקיר, זאת לאחר שלגוגל לקח נצח לעדכן את אפליקציית המובייל של Inbox שתתאים לאייפון X, אך ליבם של מאות משתמשים אדוקים נשבר בעת ההכרזה.
מאז שהושקה, פעלה Inbox במקביל לג’ימייל והיתה אלטרנטיבה חכמה ופרודקטיבית המסייעת בניהול מיילים ומשימות. אינבוקס אף הציעה פיצ’רים שלא היו קיימים בג’ימייל המוכר, כמו ה – Snooze – הסתרה של אי מייל והחזרה שלו ברגע שזה מתאים לכם, ו”המענה החכם” שמציע תשובות מהירות בהתבסס על תוכן ההודעה שקיבלתם. את הפיצ’רים הללו גוגל הספיקה להעביר לג’ימייל, אך קיימים מספר פיצ’רים שעדיין גורמים לנו להתגעגע לאינבוקס.
1. קיבוץ מיילים
דבר ש-Inbox עשתה בצורה טובה מאוד, הוא לקבץ את האי-מיילים עם נושא משותף. לא מדובר על החלוקה לקטגוריות “קידומי מכירות” ו”עדכונים”, אלא לקטגוריות הנוגעות לחיי היום-יום של המשתמשים. בלחיצת כפתור, ניתן להגיע לדף שמרכז את כלל הטיסות שלכם לפי יעדים, וכל יעד מחזיק את ההודעות הרלוונטיות לאותה נסיעה. כך ניתן למצוא במקום אחד כרטיסי טיסה שהזמנתם, קבלות על בתי מלון וכל מה שרלוונטי לטיסה. בנוסף, ניתן גם להגיע לדף הרכישות בו אפשר לצפות בקבלות של רכישות שביצעתם בשלל אתרים ולנהל מעקב אחרי הרכישות האינטרנטיות שלכם.
אנחנו בטוחים שחלקכם מרימים עכשיו גבה. עיצוב? פיצ’ר? מה הקשר? אבל כן, לדעתנו העיצוב המינימליסטי של Inbox לחלוטין שיחק תפקיד בתהליך העבודה איתה. החל מצבע רקע אפור לעמוד וצבע רקע לבן עבור ההודעות – שהדגישו את החלקים החשובים, דרך המראה הנקי והמרווח שמקל על העין ועד Thumbnails גדולים של התמונות המצורפות להודעות ברשימה הכוללת ואפילו התמונה של השולחים. כל אלו הפכו את חוויית השימוש לנעימה ונוחה, ועזרו לעבוד בצורה חלקה יותר באפליקציה.
3. תזכורות ונעיצת מיילים
בין הדברים שהפכו את Inbox לכלי המדהים שהוא הם שלל הווידג’יטים והכלים שהופכים את Inbox להרבה מעבר לסתם קליינט לניהול מיילים, אלא לכלי יעילות וניהול משימות מדהים. חלקם הספיקו לעבור לג’ימייל, אך הרבה מהם נותרו בלעדיים ל-Inbox. דוגמה לפיצ’ר שעדיין לא הגיע לג’ימייל הוא התזכורות. ניתן ליצור תזכורות – ואף להגדיר להן תאריך ושעה – כך שיופיעו בראש רשימת המיילים וגם בקטגוריה ייעודית בתפריט. ניתן אף היה לנעוץ תכתובות מיילים בראש תיבת המייל כך שיופיעו לצד התזכורות ולא ילכו לאיבוד, במידה ורוצים לעקוב אחריהן.
כבר ניתן למצוא ערכות נושא של Inbox לג’ימייל, ועם הטמעת כמה מהפיצ’רים המוכרים משם לתיבת הג’ימייל – נראה שכולם מנסים להפוך את המעבר הזה לפשוט ככל האפשר. עם זאת, גם אם זה נראה קצת כמו Inbox ומתנהג טיפה כמו Inbox – זה עדיין לא אותו הדבר האמיתי, מה שגורם לעשרות אפליקציות להתחרות על התואר של “האלטרנטיבה הטובה ביותר”. האם יש אחת כזאת? עוד לא מצאנו אחת ראוייה, אבל אנחנו מבטיחים לשלוח לכם אותה במייל כשנמצא, ולהתבאס כשהמייל לא נשלח מ-Inbox.
מצאתם תחליף ראוי ל-Inbox? ספרו לנו בתגובות.
8 תגובות על "3 פיצ’רים שלא עברו מאינבוקס לג’ימייל ואנחנו הולכים להתגעגע אליהם"
מתגעגע לInbox
אפליקציה שמאפשרת פיצ’ר דומה ל-Save to Inbox )עם יותר אפשרויות(
דווקא תזכורות כן קיימות בגימייל.
https://support.google.com/inbox/answer/6067583?hl=en-GB
השתמשתי המון בכל אלה למה ככה חזק
הפיצ׳ר שהכי אהבתי אצל אינבוקס הוא ה… וול, האינבוקס. אפשרות ה״Done״ הנוחה שמשאירה את תיבת המייל ריקה, ואולי הדבר הכי שימושי, שהוא שולח התראה רק כשיש מייל שהוא חושב שאני צריך לראות (וכשהוא מדגיש מיילים שהשיבו לי או שפספתי וכאלה, אבל זה בקטנה). מישהו יודע אם יש דרך לעשות שג׳ימייל, או אפליקציית המייל של אפל, ישלחו לי התראות רק על מיילים שמעניינים אותי (לא רק כאלה ששלחתי וחזרו כמו אצל אפל כרגע)? אגב, איפה אפשר למצוא בג׳ימייל את תיקיות ה״Done״ וה-Save to Inbox?
זה נקרא Archive בג׳ימייל ובכמעט כל אפליקצית מייל אחרת – וכן, אני מסכים ש Done זה מינוח הרבה יותר מדוייק וידידותי.
לא מבין למה לא להפוך את Gmail ל- Inbox במקום לסגור את Inbox.
Inbox פשוט עולה בכל קנה מידה אפשרי על Gmail.
שחכת להוסיף את הפיצר הכי יפה שיש ל- Inbox, כשמשמינים כרטיסי טיסה ומלונות הוא יודע לקבץ את הכל לפי הטיסה! (ואפילו להציג תמונה יפה של היעד).
הבא 3 פיתוחים רפואיים שיוכיחו לכם שאנחנו חיים בעתיד